Keskustelu:Kaarina Paajatar

message: Ilmeisesti henkilöstä on jostain syystä artikkeli Kansallisbiografiassa, mutta on kyllä todella vaikea nähdä, miksi. -193.210.160.216 1. tammikuuta 2023 kello 21.16 (EET)
replies: text: No en kiistä, etteikö olisi varmaan vähemmän merkittävä, vaikka silti hyvin mielenkiintoinen henkilö. Taisi aikanaan jälkimmäisestä syystä sattua silmään ja päätyä työpöydälle. On sinne Kansallisbiografiaan syystä tai toisesta päässyt eivätkä sinne kaikki pääse. Otan neutraalin kannan poistoesitykseen.--SeppVei (keskustelu) 1. tammikuuta 2023 kello 21.37 (EET)
replies: text: :Ymmärtäisin, jos hän olisi ollut kauan jonkun hyvin merkittävän henkilön palveluksessa, mutta kun työnantajankin merkittävyys vaikuttaa melko vähäiseltä (joo joo, hänestäkin on artikkeli Kansallisbiografiassa). Isänmaallisesta Seurasta, joka näitä palkintoja on jakanut, ei ole edes artikkelia. Ja ei kai tuollainen pitkä ura samalla työnantajalla ole piialle edes kovin tavaton ollut. -193.210.160.216 1. tammikuuta 2023 kello 22.23 (EET)

text: Vaikeaa kyllä ymmärtää, miksi hänestä on Kansallisbiografiaan artikkeli tehty. Olen kannassani jossain neutraalin ja varovaisesti säilyttämistä puoltavan vaiheilla, sillä jos hänestä on artikkeli Kansallisbiografiassa, niin täytyyhän hänen jossain mielessä merkittävä henkilö olla. Talvipäivänseisaus (keskustelu) 2. tammikuuta 2023 kello 09.30 (EET)
replies: text: : Susanna Juhanintytär on hyvin paljon samaa maata. Hän oli karjakko, joka myöskin sai Isänmaallisen seuran huomion ja on noteerattu Kansallisbiografiassa. Jokin on saanut Kansallisbiografian toimittajat ottamaan mukaan tällaisetkin henkilöt, ehkäpä edustamaan omalla aikakaudellaan huomattua ns. tavallista kansalaista.--SeppVei (keskustelu) 2. tammikuuta 2023 kello 13.22 (EET)

text: :En näe, että meistä amatööreistä on tekemään kumoavaa päätöstä, kun ammattilaiset ovat päättäneet sen säilyttää. Säilytettävä siis. Iivarius (keskustelu) 5. tammikuuta 2023 kello 19.11 (EET)
Merkittävä piika per suomen isänmaallisen seuran tunnustus ja kansallisbiografia. Isänmaallisen seuran päätarkoitukset olivat hyväntekeväisyys ja kannustaminen ja palkita kansalaisten ansioista, uskollisuudesta ja ahkeruudesta, niin eiköhän ne kriteerit tunnustusta jaettaessa olleet täyttyneet. --2001:14BA:A4E2:BA00:752A:328F:2393:88EC 3. tammikuuta 2023 kello 11.54 (EET)

text: Näitä tunnustuksia jaettiin aikanaan paljon perusteilla, jotka eivät nykyään, eivätkä silloinkaan, olisi riittäneet tietosanakirjamerkittävyyteen. Toinen asia on, että katsotaanko nyt kaikki, jotka ovat tunnustuksen saaneet, sen saamisen perusteella merkittäviksi. EDIT: Seura siis on Kungliga Patriotiska Sällskapet ja siitä on artikkeli nimellä Kuninkaallinen isänmaallinen seura Matthäus Gehägeberg (keskustelu) 3. tammikuuta 2023 kello 12.42 (EET)
replies: text: :Ja linkki vielä aikalaislähteeseen, jossa palkittuja on listattu. Tieto Karin Pajainin saamasta tunnustuksesta on kolmannen sivun oikeanpuoleisella palstalla noin ensimmäisen kolmanneksen lopussa. --Matthäus Gehägeberg (keskustelu) 3. tammikuuta 2023 kello 13.02 (EET)
replies: text: ::1700-luvulla palkittu piika, josta tiedetään jotain on sellainen asia joita ei liiaksi ole käsitelty niin että en säilyttäisi jos olisi 1900-luvulta mutta tämän siis kyllä säilyttäisin. --Höyhens (keskustelu) 3. tammikuuta 2023 kello 16.13 (EET)
replies: text: :::Äänestyttäisin selkeyden vuoksi. -- Cimon Avaro 3. tammikuuta 2023 kello 16.19 (EET)

text: :::Noin 1700-luvun loppupuolelta tiedetään palvelusväenkin työhistoriasta aika paljon jo rippikirjojen perusteella. Ruotsi-wikissä tunnustuksen antaneeseen seuraan on 120 linkkiä. Pikaisella selaamisella ainakaan siellä ei vaikuta, että palkituksi tuleminen olisi itsessään tuottanut tietosanakirjamerkittävyyttä. En lähtisi siitä, että jokainen kansallisbiografiaan päässyt olisi Suomessa automaattisesti merkittävä.  --Matthäus Gehägeberg (keskustelu) 3. tammikuuta 2023 kello 21.16 (EET)
replies: text: :::: Samalla tuntuu, kuin koko artikkeli olisi väsätty jonkin kaulaketjun ympärille.--109.240.93.239 4. tammikuuta 2023 kello 13.22 (EET)
replies: text: ::::: Isänmaallinen seura myönsi ansioituneille henkilöille palkintoina mm. mitaleita, pikareita, kaulaketjuja ja sormuksia. Kansallisbiografiasta palkittuja löytyy pikahaullakin monta, kuten muitakin ansioituneita entisaikojen "tavallisia" kansalaisia. Jos he eivät kuulu wikipediaan, vaan pääsevät esiin Kansallisbiografiassa ja Biografiasammossa, niin sitten pitää Kaarina Paajattaren ohella mielellään siivota pois, kuten sanottua, myös esimerkiksi Susanna Juhanintytär.--SeppVei (keskustelu) 4. tammikuuta 2023 kello 16.13 (EET)
Kansallisbiografiaan otetaan siis "tavallisiakin ihmisiä" ilman sankaritekoja, siksi minusta tämäkään tavallinen ihminen ei kuulu Wikipediaan. Jos joku haluaa hänestä lukea, voihan hän lukea Kansallisbiografiasta. Samalla muutkin tavalliset ihmiset poistettava. Koska seurasta on artikkeli (vaikka sitä ei löytynytkään sen oikealla nimellä, ennen kuin nyt), palkitut kuuluu luetella siinä ja ne yhdistetään linkillä Biografiasampoon, josta en jostain syystä tiennytkään.--Mattijamaija (keskustelu) 5. tammikuuta 2023 kello 04.17 (EET)

text: Hyvä ehdotus!--SeppVei (keskustelu) 5. tammikuuta 2023 kello 07.41 (EET)
Pois. Oikea paikka tällaiselle olisi Geni.com tai joku muu sukututkimussivusto. --Vyörykkä (keskustelu) 5. tammikuuta 2023 kello 06.52 (EET)
Otin merkittävyyslätkän pois, sillä keskustelu ei ole lähelläkään poistokonsensusta. Jos halutaan pois, vietäköön äänestykseen. --Jmk (keskustelu) 5. tammikuuta 2023 kello 20.25 (EET)

text: Vein poistoäänestykseen. Vyörykkä (keskustelu) 10. tammikuuta 2023 kello 18.04 (EET)
thread_title: Merkittävyys